হুয়ান ফইথ

**হুয়ান মার্কোস ফোইত** (, ; জন্ম: ১২ জানুয়ারি ১৯৯৮; **হুয়ান ফোইত** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়াল এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

নিজের শহরের ক্লাব এস্তুদিয়ান্তেসে তার পেশাদার ক্যারিয়ার শুরু করার পর তিনি টটেনহ্যাম হটস্পারের হয়ে প্রিমিয়ার লিগে এবং ভিয়ারিয়ালের হয়ে লা লিগায় খেলতে যান। তিনি ২০২১ সালে তিনি ভিয়ারিয়ালের হয়ে উয়েফা ইউরোপা লিগ জিতেছিলেন। ২০১৭ সালে, ফোইত আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।

## প্রারম্ভিক জীবন
হুয়ান মার্কোস ফোইত ১৯৯৮ সালের ১২ই জানুয়ারি তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## ক্লাব ফুটবল
### এস্তুদিয়ান্তেস
তিনি খেলোয়াড়ী জীবন শুরু করেন নিজ শহরের ক্লাব এস্তুদিয়ান্তেস দে লা প্লাতাতে। ক্লাবটির যুব একাডেমিতে প্রাথমিকভাবে তিনি আক্রমণাত্মক মিডফিল্ডার হিসেবে বেশ কয়েক বছর খেলেছেন। তারপর 16 বছর বয়সের আগেই তিনি সেন্টার-ব্যাকে চলে যান। ২০১৭ সালের জানুয়ারিতে তিনি এই ক্লাবটিতেই প্রথম পেশাদার চুক্তিতে স্বাক্ষর করেন। এর মাধ্যমে তিনি ২০১৯ সালের জুন পর্যন্ত এস্তুদিয়ান্তেসের মূল দলের অংশ হয়ে যান। তিনি ২০১৭ সালের ১৯ মার্চে ১৯ বছর বয়সে পেট্রন্যাটোর বিপক্ষে আর্জেন্টিনার প্রথম বিভাগের ফুটবল ম্যাচে পেশাদার ফুটবলে তার অভিষেক হয়। সেই মৌসুমে লিগে তিনি আরও ছয় ম্যাচ এবং কোপা সুদামেরিকানায় আরও দুই ম্যাচ খেলেন।

### টটেনহ্যাম হটস্পার
২০১৭ সালের ৩০ আগস্টে ফোইত পাঁচ বছরের চুক্তিতে ৮ মিলিয়ন পাউন্ডের বিনিময়ে টটেনহ্যাম হটস্পারে যোগ দেন। ১৯ সেপ্টেম্বরে বার্নসলির বিপক্ষে ইএফএল কাপের টাইতে টটেনহ্যামের ১-০ গোলে জয়ের ম্যাচে ক্লাবটির হয়ে তার অভিষেক ঘটে।

২০১৮ সালে ৩ নভেম্বর উলভারহ্যাম্পটন ওয়ান্ডারার্সের বিরুদ্ধে ৩-২ ব্যবধানে টটেনহামের জয়ের ম্যাচে প্রিমিয়ার লিগে তার অভিষেক হয়। সেই ম্যাচে ৩-০ গোলে এগিয়ে থাকা অবস্থায় ফইথ দুইবার ডিবক্সের ভিতরে প্রতিপক্ষের খেলোয়াড়কে ফাউল করায় দুটি পেনাল্টি শুটের দুটিতেই তার দল গোল হজম করে। পরবর্তী লিগ ম্যাচে ক্রিস্টাল প্যালেসের মাঠে তাদেরই বিরুদ্ধে তার একমাত্র গোলে টটেনহ্যামকে ১-০ গোলে জয়লাভ করে। এটির তার ক্যারিয়ারের প্রথম গোল। ২০১৯ সালের ৪ মে এএফসি বোর্নমাউথে বিরুদ্ধে তিনি টবি অ্যাল্ডারউইরেল্ডের বদলি হিসেবে হাফ টাইমের পর মাঠে নামেন। কিন্তু জ্যাক সিম্পসনকে ফাউল করায় মাত্র তিন মিনিট পরেই লাল কার্ড দেখে মাঠ ছাড়তে হয়। সেই ম্যাচে টটেনহ্যাম ১-০ গোলে হেরে যায়।

### ভিয়ারিয়াল
২০২০ সালের অক্টোবরে ফোইত টটেনহ্যামের সাথে ২০২৪ সাল পর্যন্ত একটি নতুন চুক্তি স্বাক্ষর করেন। তারপরে স্প্যানীয় লা লিগার ক্লাব ভিয়ারিয়ালে তাকে ধারে পাঠানো হয়। ২২ অক্টোবর উয়েফা ইউরোপা লিগের গ্রুপ পর্বে তুরস্কের সিভাস্পোরের বিপক্ষে ঘরের মাঠে ৫-৩ গোলে জয়ের ম্যাচে তিনি প্রথমবার ইউরোপা লিগে খেলেন। সেই ম্যাচে তিনি জোড়া গোল করেন। তিনি টুর্নামেন্টে আরও ১১টি ম্যাচে মাঠে নামেন এবং সেগুলোতে তার দল জয়লাভ করে। এর মধ্যে ইউরোপা লিগে ম্যানচেস্টার ইউনাইটেডের বিরুদ্ধে ফাইনাল ম্যাচেও তিনি খেলেন। সেই ম্যাচটি জিতে ভিয়ারিয়াল সেবার চ্যাম্পিয়ন হয়।

ধারে থাকার সময় শেষে, ২০২১ সালের জুনে ভিয়ারিয়াল ফইথকে ১৫ মিলিয়ন ইউরোর বিনিময়ে টটেনহ্যামের কাছ থেকে কিনে নিয়ে তার সাথে পাঁচ বছরের চুক্তিতে স্বাক্ষর করে। এরই মধ্যে তিনি ভিয়ারিয়ালের কোচ উনাই এমেরির কাছে অভিজ্ঞ মারিও গাস্পারের পরিবর্তে এবং আহত সের্হে অরিয়ারের স্থলে রাইট ব্যাকের গুরুত্বপূর্ণ খেলোয়াড় হয়ে ওঠেন।

## আন্তর্জাতিক ফুটবল
ফোইত আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালের ১৯শে জানুয়ারি তারিখে তিনি পেরু অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ১২ ম্যাচে অংশগ্রহণ করেছেন।

২০১৮ সালের ১৭ই নভেম্বর তারিখে, ২০ বছর, ১০ মাস ও ৫ দিন বয়সে, ডান পায়ে ফুটবল খেলায় পারদর্শী ফোইত মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি ২৯ নম্বর জার্সি পরিধান করেছিলেন; ম্যাচটি আর্জেন্টিনা ২–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে ফোইত সর্বমোট ১ ম্যাচে অংশগ্রহণ করেছেন।

## অর্জন
**টটেনহ্যাম হটস্পার**

* উয়েফা চ্যাম্পিয়ন্স লিগের রানার্স আপ: 2018-19

**ভিয়ারিয়াল**

* উয়েফা ইউরোপা লিগ : 2020-21

**আর্জেন্টিনা**

* কনমেবল-উয়েফা কাপ অফ চ্যাম্পিয়নস : 2022

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনীয় ফুটবলার
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:এস্তুদিয়ান্তেস লা প্লাতার ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ
বিষয়শ্রেণী:লা প্লাতার ফুটবলার
বিষয়শ্রেণী:স্পেনের নাগরিকীকৃত নাগরিক
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ